**คำนิยาม กลุ่มประเภทผลงานเพื่อสังคม สำหรับนำเสนอในงานมหกรรมมหิดลเพื่อสังคม**

1. **ชุมชนบริเวณโดยรอบมหาวิทยาลัยและวิทยาเขต (กาญจนบุรี นครสวรรค์ และอำนาจเจริญ)** หมายถึง ชุมชนที่เต็มไปด้วยที่อยู่อาศัย หอพัก สิ่งอำนวยความสะดวกต่าง ๆ ที่อยู่บริเวณโดยรอบทั่วทั้งพื้นที่มหาวิทยาลัยมหิดล วิทยาเขตศาลายา ทั้งด้านหน้าและด้านข้างมหาวิทยาลัย และวิทยาเขตอื่น ๆ ทั้งวิทยาเขตกาญจนบุรี นครสวรรค์ และอำนาจเจริญ

*ที่มา:**เว็บไซต์ฝ่ายจดหมายเหตุและพิพิธภัณฑ์ หอสมุดและคลังความรู้มหาวิทยาลัยมหิดล**Link: https://museum.li.mahidol.ac.th/surrounding-communities/*

1. **เยาวชน** หมายถึง บุคคลที่มีอายุเกิน 14 ปีบริบูรณ์ แต่ยังไม่ถึง 18 ปีบริบูรณ์

*ที่มา: พ.ร.บ. ศาลเยาวชนและครอบครัวและวิธีพิจารณาคดีเยาวชนและครอบครัว พ.ศ. 2553*

1. **ผู้สูงอายุ** หมายถึง ประชากรที่มีอายุมากกว่า 60 ปีขึ้นไป

*ที่มา: มนัญญา ภู่แก้ว. (2559). พระราชบัญญัติผู้สูงอายุ พ.ศ. 2546. กรุงเทพฯ: สำนักกฎหมาย รัฐสภาไทย.*

1. **สุขภาพ** หมายถึง สภาวะที่ทั้งร่างกายและจิตใจมีความพร้อมสมบูรณ์ และสามารถดำรงชีวิตอยู่ในสังคมได้อย่างปกติสุข

*ที่มา: World Health Organization (1948)*

1. **สิ่งแวดล้อม** หมายถึง สิ่งต่าง ๆ ที่มีลักษณะทางกายภาพและชีวภาพที่อาศัยอยู่รอบตัวมนุษย์ซึ่งเกิดขึ้นทั้งจากธรรมชาติและสิ่งที่มนุษย์สร้างขึ้น

*ที่มา: พระราชบัญญัติส่งเสริมและรักษาคุณภาพสิ่งแวดล้อม พ.ศ. 2535*

1. **กลุ่มผู้ขาดโอกาสในการเข้าถึงทรัพยากร (Inclusiveness)** หมายถึง การเปิดโอกาสให้ปัจเจกบุคคลและกลุ่มต่าง ๆ ที่ขาดโอกาสในการเข้าถึงทรัพยากร มีสิทธิและเสรีภาพ รวมทั้งมีโอกาสได้รับความเท่าเทียมทางด้านสังคมและทรัพยากรอย่างเสมอภาค ในฐานะพลเมืองหนึ่งในสังคม

*ที่มา: Young, I. M. (2002). Inclusion and Democracy. Oxford: Oxford University Press.*

1. **วัฒนธรรม** หมายถึง รูปแบบกิจกรรมของมนุษย์ในสังคมและโครงสร้างเชิงสัญลักษณ์ที่มีความสำคัญต่อวิถีการดำเนินชีวิต ซึ่งเป็นพฤติกรรมและสิ่งที่ผู้คนมีความรู้สึกนึกคิดและการตอบสนองที่มีแบบแผน ตลอดจนการเรียนรู้และปฏิสัมพันธ์ซึ่งกันและกันอยู่ภายในหมู่พวกของตน โดยสามารถเปลี่ยนแปลงได้ตามยุคสมัย และความเหมาะสม

*ที่มา: Lebrón, A. (2013). What is Culture?. Merit Research Journal of Education and Review. 1(6): 126-132.*